ফাস্ট বোলিং
ফাস্ট বোলিং (ইংরেজি: Fast bowling) ক্রিকেটীয় পরিভাষাবিশেষ। পেস বোলিং নামেও এর ব্যবহার হয়ে থাকে। রাজকীয় খেলা হিসেবে ক্রিকেটে দুই ধরনের বোলিংয়ের অন্যতম এটি। অপরটি হচ্ছে স্পিন বোলিং। যিনি ফাস্ট বোলিংয়ে দক্ষ বা সিদ্ধহস্তের অধিকারী, তিনি সচরাচর ফাস্ট বোলার, ফাস্টম্যান, পেস বোলার অথবা ডি নামে পরিচিত। স্বতন্ত্রভাবে ফাস্ট বোলিংয়ের কলাকৌশল প্রয়োগের ফলে বোলারকে সুইং বোলার কিংবা সীম বোলার নামেও অভিহিত করা হয়। ডেনিস লিলি, ব্রেট লি, শেন বন্ড, ইমরান খান, কপিল দেব, কার্টলি এমব্রোস, ম্যালকম মার্শাল, রিচার্ড হ্যাডলি, অ্যালান ডোনাল্ড, গ্লেন ম্যাকগ্রা, শন পোলক, শোয়েব আখতার প্রমূখ খ্যাতনামা বোলারগণ পেস বোলিং জগতে অমর হয়ে রয়েছেন। এছাড়া বর্তমান সময়ের মুস্তাফিজুর রহমান, মাশরাফি বিন মর্তুজা, ওয়াহাব রিয়াজ, মিচেল স্টার্ক দারুণ ফাস্ট বোলার।